La UE Sant Joan-Atlètic presenta la seva plantilla amb un total de 13 cares noves - La Veu - Esports
La UE Sant Joan-Atlètic presenta la seva plantilla amb un total de 13 cares noves
La UE Sant Joan-Atlètic ha renovat totalment la seva plantilla amb 13 fitxatges.
De la temporada passada, només continuen quatre jugadors: Albert Jiménez, 'Turu' López, 'Sito' Medina i 'Poño' Santiago
05/07/2019 - Rafa Jiménez
La UE Sant Joan-Atlètic va organitzar aquest dijous a l’estadi de Can Sant Joan l’acte de presentació de la seva plantilla per a la propera temporada. Després del descens de Primera a Segona Catalana, l’equip tindrà a Iban Tey com a entrenador i, de moment, ha fet 13 fitxatges: el porter Eric Robles; els defenses Daniel Moreno ‘Mono’, Omar Ruiz, Alejandro Escruela, Jorge Berjano i Máxime Bosch; els migcampistes Javier Serrano, Álex Dávila, Rafael González ‘Pepe’ i Joel Puigmacià; i els davanters Francisco Baena, Carlos Vidal i David Pérez. De la temporada passada, continuen el porter Alfonso Medina ‘Sito’, el defensa Antonio Santiago ‘Poño’, el migcampista Rubén López ‘Turu’ i el davanter Albert Jiménez. La direcció esportiva del club encara treballa en la incorporació d’algun jugador més per reforçar encara més una plantilla que iniciarà la pretemporada el 19 d’agost.